Joy Grant

Audrey Joy Grant (født 5. februar 1951 i Belize CityUnited Nations Framework Convention on Climate Change - Nomination of Members of the Transitional Committee for the Design of the Green Climate Fund (side 3 av 8), besøkt 13. april 2017,) er en belizisk økonom og politiker som fra oktober 2016 til 31. mars 2021 var sentralbanksjef i Belizes sentralbank (Central Bank of Belize).Amandala - Joy Grant replaces Glenford Ysaguirre as Central Bank Governor, besøkt 13. april 2017.Breaking Belize News - Governor of Central Bank Joy Grant leaves her post on Wednesday, besøkt 14. juni 2022. 

Hun har også vært senator i Belizes nasjonalforsamling, og var minister for energi, vitenskap, teknologi og offentlig forsyning.Ministry of Energy, Science & Technology and Public Utilities - Senator, The Honourable Audrey Joy Grant , besøkt 13. april 2017.

 Utdanning og yrkeserfaring 
Grant gikk high school i Belize City, før hun jobbet et år i Barclays Bank, og flyttet deretter til Canada for å ta universitetsutdanning. Hun tok der en bachelorgrad innen handel og en mastergrad i økonomi og ledelse ved University of Alberta.Grist.org - A conservation pioneer from Belize joins forces with the Nature Conservancy, besøkt 13. april 2017. 

Etter studiene flyttet hun til Barbados, der hun jobbet med prosjekter for økonomisk utvikling i tretten karibiske land, da hun jobbet i Caribbean Development Bank. Åtte år senere flyttet hun til Washington, D.C. for å jobbe ved Belizes ambassade der. Mens hun jobbet på ambassaden kom hun i kontakt med Massachusetts Audubon Society, som etterhvert tilbød henne jobb hos dem, ved å jobbe for bevaring av landområder i Belize. Hun flyttet til Belize i 1989, og etablerte prosjektet Programme for Belize for å drive med naturkonservering, og i samarbeid med bl.a. vitenskapsmenn fra USA og den amerikanske organisasjonen The Nature Conservancy kjøpte hun opp mer land, og etablerte prosjekter for å starte arbeidsplasser som var miljøvennlige. I 2001 ble hun visepresident i The Nature Conservancy, og ble direktør for den atlantiske regionen. Denne regionen består av 20 stater i USA og 10 land i Mellom-Amerika og Karibia. Hun forlot The Nature Conservancy i 2005 da hun begynte i Natural Capital Project, som direktør. 

I 2008 ble hun ekstraordinær og befullmektiget ambassadør ved Belizes ambassade i Brussel i Belgia, utpekt ambassadør til Spania, Nederland, Tyskland og Frankrike, samt ekstraordinær og befullmektiget ambassadør til Europakommisjonen. Disse rollene hadde hun til 2012. I 2011 ble hun også utnevnt til å delta i FNs grønne klimafond. Hun ledet arbeidet med å etablere den statseide banken National Bank of Belize, som åpnet i september 2013.

Grant ble utpekt til senator i 2012, av statsminister Dean Barrow.7 News Belize - PM Names High Powered Senators To New Cabinet, besøkt 13. april 2017. Hun ble utpekt til landets første kvinnelige minister for energi, vitenskap, teknologi og offentlig forsyning. Dette ministeriet har som mål blant annet å utvikle en bærekraftig utviklingsplan, ved å integrere lovverket innen energi, forskning og teknologi.

Den 1. oktober 2016 overtok hun stillingen som landets sentralbanksjef, etter Glenford Ysaguirre. Hun kom da fra stillingen som direktør i Financial Intelligence Unit (FIU), som hun hadde tiltrådt tidligere i 2016. Da hennes periode som sentralbanksjef utløp 31. mars 2021 overtok Gustavo Manuel Vasquez denne stillingen.

Referanser

Kategori:Belizere
Kategori:Økonomer
Kategori:Sentralbanksjefer
Kategori:Fødsler i 1951
Kategori:Personer fra Belize City